Bushe kuti mwatemwa ukubelenga ici cipande mu %%?
Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
42 Moneni! Umubomfi wandi,+ uo ngafwilisha!+ Uwasalwa wandi,+ uo natemwa!+ Nimbika umupashi wandi muli ena.+ Akaleta umulinganya ku nko.+
2 Takapunde nangu ukusansula ishiwi lyakwe, kabili takaleke ishiwi lyakwe ukumfwika mu musebo.+
3 Itete ilyafunika takalikontole;+ kabili iciku icashibantukila takacishimye. Akaba uwa cishinka pa kuleta umulinganya.+
4 Takashibantukile nelyo ukufunwa mpaka aleta umulinganya mwi sonde;+ kabili ifishi fikalalolela amafunde yakwe.+
5 Lesa wa cine, Yehova, Kalenga wa muulu+ kabili Uwapulamo uufungulula umuulu;+ uwabumba isonde+ ne fyabapo,+ uupeela umupu+ ku bantu ababamo,+ no mupashi ku bendamo atila:+
6 “Ine, ne Yehova nakwitila mu bulungami,+ kabili nakwikete ku kuboko kobe.+ Kabili nkakucingilila no kukupeela ukuba icipangano ca bantu,+ ukuba ulubuuto ku nko,+
7 pa kuti ulenge amenso ya mpofu ukumona,+ no kufumya umufungwa mu cifungo,+ no kulubula abaikala mu mfifi ukubafumya mu cifungo.+
8 “Nine Yehova. Ilyo e shina lyandi;+ nshakapeele ubukata bwandi kuli umbi,+ nangu amalumbo+ yandi ku fimpashanya ifyabaswa.+
9 “Ifya kubalilapo fyaliisa, lelo ifipya e fyo ndelondolola.+ Ilyo fishilatendeka ukumoneka, namulenga ukufyumfwa.”+
10 Imbileni Yehova ulwimbo ulupya,+ amalumbo yakwe ukufuma ku mpela she sonde,+ imwe mwe baleya kuli bemba+ ne fyabamo, mwe fishi na mwe baikalamo.+
11 Lekeni amatololo+ ne misumba ya yako fisansule amashiwi, imishi umwaikala Kedari.+ Lekeni abekashi ba mu ncende ya mabwe+ bapunde ne nsansa. Lekeni abantu bapunde ukufuma pa muulu wa mpili.
12 Lekeni bapeele Yehova umucinshi,+ kabili mu fishi lekeni bamulumbanye.+
13 Yehova umwine akafuma nge mpalume.+ Akabukulula ukupimpa ngo mwaume wa bulwi.+ Akapunda, akawelesha ukuwelesha kwa bulwi;+ akalanga ukuti wa maka ukucila abalwani bakwe.+
14 “Natalala pa nshita ntali.+ Nali tondolo.+ Naleilama.+ Nkateta no kupemashika, no kutusaila pa nshita imo ine, ngo mwanakashi uulepaapa.+
15 Nkonaula+ impili no tupili, kabili nkomika umulemfwe wa shiko onse. Kabili nkalula imimana ukuba ifishi, ne fishiba fya menshi nkakamya.+
16 Nkalenga impofu ukwenda mu nshila iyo shishaishiba;+ nkashilenga ukwenda mu musebo uo shishaishiba.+ Nkalenga incende yafiita iili pa ntanshi yabo ukuba ulubuuto,+ ne calo icalundumana ukuba icatambalala.+ Ifi e fyo nkabacitila, kabili nshakabashe.”+
17 Bakabweshiwa, bakekatwa insoni nga nshi, abaletetekela ifimpashanya ifyabaswa,+ abalesosa ku fimpashanya ifyaengwa abati: “Ni mwe balesa besu.”+
18 Umfweni, mwe bankomamatwi; kabili lolesheni ukuti mumone, mwe mpofu.+
19 Nani uwapofula? Bushe te mubomfi wandi? Kabili nani uwaba nkomamatwi nge nkombe yandi iyo ntuma? Nani uwapofula ngo walambulwa, nelyo uwapofula ngo mubomfi wa kwa Yehova?+
20 Walemona ifintu ifingi, lelo tawatwalilile ukulolesha.+ Amatwi yobe yalikomonwa lelo tawaleumfwa.+
21 Yehova pa mulandu wa bulungami+ bwakwe afwaya ukukusha+ amafunde no kuyacindamika.
22 Lelo bantu abo bapokolola ifipe kabili abo baibila,+ bonse balikatwa mu filindi, kabili balifiswa mu fifungo.+ Babapokolola ifipe ukwabula uwa kubapokololako,+ babebila ukwabula no wa kutila: “Bwesheni!”
23 Nani pali imwe uukakutika kuli ifi? Nani akabikako amano no kumfwa ku nshiku shikesa ku ntanshi?+
24 Nani apeela Yakobo ukuti bamwibile ifipe, no kupeela Israele ku bapokolola ifipe? Bushe te Yehova, uo babembukila, kabili uo bashaendele mu nshila shakwe kabili uo bashakutike ku mafunde yakwe?+
25 E ico alepongolwela pali ena icipyu cakwe, ubukali bwakwe, na maka ya bulwi.+ Kabili umulilo wa nkondo walemoca konse konse,+ lelo tabikileko amano;+ kabili walemubilimina lelo talebikako umutima.+
Peeleniko bambi
Peeleniko bambi
BAIBOLO—AMALEMBO YA CALO CIPYA
Esaya 42
Cibemba
Belengeni Baibolo pa Intaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn eng_Latn